CELEX: 32014R0588
Language: hr
Date: 2014-06-02 00:00:00
Title: Uredba Komisije (EU) br. 588/2014 оd 2. lipnja 2014. o izmjeni priloga III. i IV. Uredbi (EZ) br. 396/2005 Europskog parlamenta i Vijeća od o maksimalnim razinama ostataka narančina ulja, Phlebiopsis gigantea , giberelinske kiseline, Paecilomyces fumosoroseus soja FE 9901, Spodoptera littoralis nukleopolihedrovirusa, Spodoptera exigua nuklearnog polihedrosis virusa, Bacillus firmus I-1582, s-abscizinske kiseline, L-askorbinske kiseline i Helicoverpa armigera nucleopolyhedrovirusa u ili na određenim proizvodima  Tekst značajan za EGP

3.6.2014   
            
            
               HR
            
            
               Službeni list Europske unije
            
            
               L 164/16
            
         UREDBA KOMISIJE (EU) br. 588/2014
   оd 2. lipnja 2014.
   o izmjeni priloga III. i IV. Uredbi (EZ) br. 396/2005 Europskog parlamenta i Vijeća od o maksimalnim razinama ostataka narančina ulja, Phlebiopsis gigantea, giberelinske kiseline, Paecilomyces fumosoroseus soja FE 9901, Spodoptera littoralis nukleopolihedrovirusa, Spodoptera exigua nuklearnog polihedrosis virusa, Bacillus firmus I-1582, s-abscizinske kiseline, L-askorbinske kiseline i Helicoverpa armigera nucleopolyhedrovirusa u ili na određenim proizvodima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 5. stavak 1.,
   budući da:
   
               (1)
            
            
               Maksimalne razine ostataka (MRO) za giberelinsku kiselinu utvrđene su u dijelu A Priloga III. Uredbi (EZ) br. 396/2005. Za Phlebiopsis gigantea, Paecilomyces fumosoroseus soj FE 9901, Spodoptera littoralis nukleopolihedrovirus, Spodoptera exigua nuklearni polyhedrosis virus, Bacillus firmus I-1582, narančino ulje, s-abscizinsku kiselinu, L-askorbinsku kiselinu i Helicoverpa armigera nukleopolihedrovirus nisu utvrđeni posebni MRO-ovi, niti su ti spojevi uvršteni u Prilog IV. Uredbi (EZ) br. 396/2005 te se stoga primjenjuje zadana vrijednost 0,01 mg/kg utvrđena u članku 18. stavku 1. točki (b) te Uredbe.
            
         
               (2)
            
            
               U pogledu Phlebiopsis gigantea
                   (2), Paecilomyces fumosoroseus soja FE 9901 (3), Spodoptera littoralis nukleopolihedrovirusa (4), Spodoptera exigua nuklearnog polyhedrosis virusa (5), Bacillus firmus I-1582 (6) i Helicoverpa armigera nukleopolihedrovirusa (7), Europska agencija za sigurnost hrane (u daljnjem tekstu „Agencija”) zaključila je da ti spojevi nisu patogeni za ljude te da nije potrebna kvantitativna procjena rizika za potrošače. Na temelju tog zaključka Komisija smatra da je te spojeve primjereno uvrstiti u Prilog IV. Uredbi (EZ) br. 396/2005.
            
         
               (3)
            
            
               U vezi s narančinim uljem (8) Agencija nije mogla donijeti zaključak o prehrambenom riziku za potrošače jer određene informacije nisu dostupne i potrebno je da osobe koje upravljaju rizikom izvrše daljnje razmatranje. Narančino ulje prirodno je prisutno u biljkama i upotrebljava se kao aromatska tvar u lijekovima i hrani. Stoga je primjereno privremeno uvrstiti tu tvar u Prilog IV. Uredbi (EZ) br. 396/2005 do podnošenja obrazloženog mišljenja EFSA-e u skladu s člankom 12. stavkom 1.
            
         
               (4)
            
            
               U vezi s giberelinskom kiselinom (9) Agencija nije mogla donijeti zaključak o prehrambenom riziku za potrošače jer određene informacije nisu dostupne i potrebno je da osobe koje upravljaju rizikom izvrše daljnje razmatranje. Giberelinska kiselina prirodno je prisutna u velikom broju biljaka. Agencija nije predložila MRO-ove za grožđe jer su izmjereni ostaci pesticida ispod razine kvantifikacije u slučaju tretiranih i kontrolnih uzoraka te zbog nemogućnosti razlikovanja između egzogenih i prirodno prisutnih giberelina. Iz tih je razloga primjereno privremeno uvrstiti tu tvar u Prilog IV. Uredbi (EZ) br. 396/2005 do podnošenja obrazloženog mišljenja EFSA-e u skladu s člankom 12. stavkom 1.
            
         
               (5)
            
            
               U vezi sa s-abscizinskom kiselinom (10) Agencija nije mogla donijeti zaključak o prehrambenom riziku za potrošače jer određene informacije nisu dostupne i potrebno je da osobe koje upravljaju rizikom izvrše daljnje razmatranje. S-abscizinska kiselina prirodno je prisutna u biljkama. Stoga je primjereno privremeno uvrstiti tu tvar u Prilog IV. Uredbi (EZ) br. 396/2005 do podnošenja obrazloženog mišljenja EFSA-e u skladu s člankom 12. stavkom 1.
            
         
               (6)
            
            
               U pogledu L-askorbinske kiseline Agencija je zaključila (11) da je primjereno uvrstiti tu tvar u Prilog IV. Uredbi (EZ) br. 396/2005.
            
         
               (7)
            
            
               Na temelju znanstvenog mišljenja i zaključaka Agencije te uzimajući u obzir faktore relevantne za pitanje koje se razmatra, potrebne izmjene MRO-ova ispunjavaju relevantne zahtjeve članka 5. stavka 1. i članka 14. stavka 2. Uredbe (EZ) br. 396/2005.
            
         
               (8)
            
            
               Uredbu (EZ) br. 396/2005 treba stoga na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   (1)   U Prilogu III. Uredbi (EZ) br. 396/2005 stupac za giberelinsku kiselinu briše se.
   (2)   U Prilogu IV. abecednim se redom dodaju unosi: „narančino ulje (12)”, „Phlebiopsis gigantea”, „giberelinska kiselina (12)”, „Paecilomyces fumosoroseus soj FE 9901”, „Spodoptera littoralis nukleopolihedrovirus”, „Spodoptera exigua nuklearni polihedrosis virus”, „Bacillus firmus I-1582”, „s-abscizinska kiselina (12)”, „L-askorbinska kiselina” i „Helicoverpa armigera nucleopolyhedrovirus”.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. lipnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 70, 16.3.2005., str. 1.
   
   
      (2)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari Phlebiopsis gigantea. EFSA Journal 2013.; 11(1)3033. [31 str.] doi:10.2903/j.efsa.2013.3033.
   
      (3)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari Paecilomyces fumosoroseus soj FE 9901. EFSA Journal 2012.; 10(9)2869. (str. 26.) doi:10.2903/j.efsa.2012.2869.
   
      (4)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari Phlebiopsis gigantea. EFSA Journal 2012.; 10(9)2864. (str. 33.) doi:10.2903/j.efsa.2012.2864.
   
      (5)  EFSA BIOHAZ Panel (EFSA Znanstveni odbor za biološke opasnosti), 2013. Znanstveno mišljenje o vođenju popisa bioloških agensa s kvalificiranom pretpostavkom o sigurnosti koji su namjerno dodani hrani i hrani za životinje (ažurirana verzija 2013.). EFSA Journal 2013;11(11):3449, 108 pp. doi:10.2903/j.efsa.2013.3449.
   
      (6)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari Bacillus firmus I-1582. EFSA Journal 2012.; 10(10)2868. (str. 33.) doi:10.2903/j.efsa.2012.2868.
   
      (7)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari Helicoverpa armigera nucleopolyhedrovirus. EFSA Journal 2012.; 10(9)2865. (str. 31.) doi:10.2903/j.efsa.2012.2865.
   
      (8)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari narančino ulje. EFSA Journal 2013.; 11(2)3090. (str. 55.) doi:10.2903/j.efsa.2013.3090.
   
      (9)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari giberelinska kiselina. EFSA Journal 2012.; 10(1)2507. (str. 45.) doi:10.2903/j.efsa.2012.2507.
   
      (10)  Europska agencija za sigurnost hrane, 2013. Zaključak o stručnom pregledu procjene rizika od pesticida s aktivnom tvari s-abscizinska kiselina. EFSA Journal 2013;11(8):3341 [78 str.]. doi:10.2903/j.efsa.2013.3341.
   
      (11)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari L-askorbinska kiselina. EFSA Journal 2013.; 11(4)3197. (str. 54.) doi:10.2903/j.efsa.2013.3197.
   
      (12)  Tvari koje su privremeno uvrštene u Prilog IV.: do dovršetka njihove procjene u skladu s Direktivom 91/414/EEZ i do podnošenja obrazloženog mišljenja EFSA-e u skladu s člankom 12. stavkom 1.